|  |  |
| --- | --- |
|  | Република Србија |
| Аутономна покрајина Војводина |
| ГРАД КИКИНДА |
| * 1. **ГРАДОНАЧЕЛНИК** |
| Број: V-212-8/2019 |
| Дана: 02.07.2019. године |
| **К И К И Н Д А** |

На основу члана 38. Закона о удружењима, („Сл. гласник РС“, број 51/2009 и 99/2011 – др. Закони и 44/2018 -др.закон), члана 5. Уредбе о средствима за подстицање програма или недостајућег дела средстава за финансирање програма од јавног интереса које реализују удружења, Одлуке о буџету града Кикинде за 2019. годину („Службени лист града Кикинде“, број: 33/18), члана 136. Статута града Кикинде, Градоначелник града Кикинде дана 02.07.2019. доноси

ЗАКЉУЧАК

о расписивању Конкурса за доделу бесповратних средстава удружењима грађана за организацију трибина у вези оснаживања жена у руралним срединама

О б р а з л о ж е њ е

Конкурс је расписан ради реализације јавног интереса, у области подстицања развоја програма којима се обезбеђује оснаживања жена у руралним срединама. Циљ је подизање свести о проблемима и препрекама са којима се сусрећу жене које живе у мањим срединама, као и мотивисање жена из руралних средина, те повезивање истих са женама оствареним у пословном смислу.

Средства за реализацију Конкурса обезбеђена су по Уговору о суфинансирању мера популационе политике јединица локалне самоуправе у Републици Србији у 2019. години, број 401-00-138/8/2019-01 од дана 16.04.2019. године, закљученим између Града Кикинде и Кабинета министра без портфеља задуженог за демографију и популациону политику. Ова средства су опредељена у оквиру програма 1501-Локални економски развој, позиције 80/1.1 - Едукација из области оснаживање жена у руралним срединама.

ГРАДОНАЧЕЛНИК

Павле Марков